बलिया जिला में अस्सी गो कॉलेज बाड़ी सँ जवना के कबो गोरखपुर त कबो पुर्वांचल त कबो काशी विद्यापीठ से जोड़ल जात रहल बा. एक जमाना से बलिया में विश्वविद्यालय खोले के माँग उठत रहल बा. अब राजस्व मंत्री अंबिका चौधरी फेर कोशिश में बाड़न कि बलिया में एगो विश्वविद्यालय खुले. एह खातिर कवनो कॉलजे के विश्वविद्यालय के दरजा ना दे के अलगे से विश्वविद्यालय बनावल जाई आ एह खातिर जमीन खोजल जात बा.
